page20
Страна 20
Број 2
Последњх година, пред пензију, радио је на подизању своје породице и школовања синова који су успешно наставили његовим путевима и по завршетку студија наставили да се баве подземним водама у пракси. Данас су они породични људи који су му подарили шесторо унучади чиме је, по речима професора Милојка Лазића, заокружен и потпуно испуњен његов радни и животни век.
Мала прича о једној Сањи
Сања Сакан, по рођењу Деспотовић, рођена je 3. децембра 1974. године у Лозници, од оца Миладина и мајке Иванке. Основну школу "Браћа Рибар" је завршила у Доњој Борини, као носилац дипломе "Вук Караџић". Као ученица основне школе, постигла је запажене резултате на такмичењима из математике и руског језика. Школовање је наставила у Гимназији "Вук Караџић" у Лозници, коју је завршила са одличним успехом. Након завршетка гимназије, уписује студије физике и хемије на Физичком факулету Универзитета у Београду. Дипломирала је 1999. године у јулу, а у септембру уписује последипломске студије на Хемијском факултету Универзитета у Београду. Током трајања магистарских студија, радила је као професор физике у Основној школи "Стјепан Стево Филиповић" у Београду (1999-2000 године). Магистрирала је 2006. године на Хемијском факултету Универзитета у Београду. На истом факултету је и докторирала 2010. године. Од априла 2001. године је запослена у Институт за хемију, технологију и металургију, где и данас ради. На овом институту је бирана у сва научна звања, од истраживача приправника до научног саветника. У мају 2021. године је стекла највише научно звање - научни саветник. Учествовала је у формирању акредитованог центра изузетних вредности "Центар за хемију и инжењеринг животне средине" у коме је и даље активно ангажована.
До сада је остварила запажене резултате у научно-истраживачком, стручном и педагошком раду. Научна област истраживања Др Сање Сакан је хемија животне средине. Највећи број њених радова се односи на процену загађености воде, седимента и земљишта токсичним елементима. Током своје досадашње научно-истраживачке каријере, остварила је више од 100 научних резултата, од којих су најзначајнија поглавља у монографијама међународног значаја, радови публиковани у међународним часописима и радови саопштени на међународним и скуповима националног значаја. Одржала је и неколико предавања по позиву на конференцијама и била је члан организационих одбора на неколико научних скупова. Такође, била је и тренутно је гост уредник међународних часописа, што представља велику част сваком научнику.