page13
Страна 13
Година 2023
Љубав је...
Љубав је светлост на крају тунела,
Као зрак сунца врела.
Љубав нас од рођења прати,
Да смо вољени – лепо је знати.
Љубав је кад неког волиш,
Кад се заљубиш, кад гориш.
Љубав је осећање које лута, бежи,
А опет иза сваког угла лежи.
Љубав је пупољак поред пута,
Који процвета
кад га додирне нежна рука.
Кад се љубав у срце усели,
Све ране старе исцели.
Љубав је извор сваке среће.
Док тиња попут пламена свеће,
Или као огањ букти у нама.
Љубав све препреке слама.
Ученици IV и V разреда
Активност: „Ах, та љубав!“
Овогодишња активност „Мало игре—мало знања“, коју, са ученицима од првог до четвртог разреда, реализује учитељица Зорица Илић, има за циљ да ученици кроз игру уче да уче како би се што брже и лакше прилагодили новој средини и формирали радне навике. Различите активности оспособљавају ученике да сарађују са вршњацима, поштују другаре, говоре о себи и другима на начин који никога неће повредити. Ученици рецитују, изводе различите драмске текстове, изражавају се на креативан начин користећи различите технике и материјале; уче да брину о свом телу, да воде рачуна о личној хигијени и хигијени простора у коме бораве; читају текстове различите садржина и оспособљавају се да разумевају прочитано.
Мало игре - мало знања