page8
Страна 8
Број 2
Да би пожелели добродошлицу и боравак у школи најмлађим основцима учинили угоднијим, ученици другог, трећег и четвртог разреда, припремили су приредбу у част ђака првака. У петак 7. октобра 2022. године, прваци, њихови родитељи, наставници и сви заинтересовани посетиоци, могли су да уживају у бројним рецитацијама, скечевима и музичким нумерама. Поред тога, сваки првак добио је пригодан поклон добродошлице.
У уторак 29. новембра 2022. године, прославили смо рођендан наше школе. Присутни гости, родитељи, запослени у школи, као и бројне званице имали су прилику да уживају у богатом програму који су припремили наши ђаци. Уз песму, шале из школског живота, пригодне рецитације и сплет народних игара обележили смо 127 година постојања наше школе.
Приредба у част ђака првака
Рођендан наше школе