page15
Страна 15
Година 2023
Спорт као подвиг
Развијање врлина кроз спортске активности, развој и унапређење моторичких способности, човекољубља, осећаја друштвености и заједнице као кључног фактора у социјалном развоју, циљ је активности „Спорт као подвиг”, коју реализује вероучитељ Дејан Лукић. Радионицама, тренинзима, вежбама за развој, менталну и физичку издржљивост, ученици шестог и седмог разреда развијали су истрајност, посвећеност, осећај припадности заједници; научили су основне вежбе за правилан развој, али су и схватили да од циља не треба одустајати.
Учитељица Светлана Тадић, са ученицима од првог до четвртог разреда, реализује активност „У здравом телу здрав дух”, са циљем да код ученика развије одговоран однос према здрављу и здравој исхрани. Различитим радионицама о здрављу и исхрани, такмичарским играма у природи и друштвеним играма, ученици проширују своја знања о здрављу, здравој и штетној храни, стварају здравствено-хигијенске навике и опуштају се уз друштвене игре.
У здравом телу здрав дух