page16
Страна 16
Број 2
Финансијска писменост
Колико је финансијско описмењавање важно, показује нам и активност „Финансијска писменост”, која се реализује за ученике од првог до осмог разреда. Групу ученика од првог до трећег разреда, у процесу финансијског описмењавања, водила је учитељица Светлана Тадић. Циљ ове активности био је развијање концепта финансијског одлучивања у реалним животним ситуацијама, оспособљавање ученика за коришћење новца, упознавање са различитим облицима рада и остваривања зараде. Ученици су се оспособљавали и за разликовање потреба и жеља, како би плански и смислено користили новац који има је на располагању.
Са групом ученика од четвртог до шестог разреда радиле су наставнице Јелена Тимотић и Гордана Врачевић. Различитим радионицама оспособљавале су ученике да доносе исправне и одговорне одлуке приликом куповине, разликују информацију о производу од промоције и рекламе, доносе одлуку о куповини засновану на поузданим и релевантним информацијама, упоређују каратеристике понуђених производа и бирају у складу са ценом, квалитетом и роком трајања. Ученици су оспособљавани да мудро управљају новцем који имају, да знају шта је кредитни дуг, дозвољени минус, кредитни биро, да планирају и организују новчане ресурсе.
Финансијским описмењавањем ученика седмог и осмог разреда бавила се наставница Весна Радић. Различитим активностима ученици су се оспособљавали да равијају концепт финансијског управљања у реалним животним ситуацијама, да се припремају за одговорно доношење одлука о куповини, као и за самостално одлучивање о повољностима промене новца код различитих привредних субјеката. Посебна пажња посвећена је схватању суштине и значаја животног осигурања, као вида штедње, али и заштите имовине.