page14
Страна 14
Број 2
Ове године су ученици имали прилику да се упознају са обичајима везаним за различите празнике, како верске, тако и националне и да кроз различите активности схвате важност неговања и чувања обичаја, као и смисао одређених начина обележавања празника. Прављење календара празника, истраживачки рад у вези са природом празника, обележавање празника у школи кроз кратке представе и припрему трпезе, само су део активности „Дарујем ти празнике”, коју је реализовала Сузана Секулић, наставница српског језика и књижевности, са ученицима петог и осмог разреда.
Активност „Путописи родног краја”, коју са ученицима од првог до четвртог разреда реализује учитељица Славка Илић, бави се развијањем свести и љубави према свом народу, неговањем традиције и толеранције, као и подстицањем ученика да чувају своју околину. Ученици су уочавали најзначајније природне, географске и културне знаменитости свога краја, упознавали су биљни и животињски свет природе која их окружује, активно су боравили у природи и тиме развијали пожељне еколошке навике.
Дарујем ти празнике
Путописи родног краја