page21
Страна 21
Година 2023
Радови Сање Сакан су високо цитирани (више од хиљаду пута до данас), што говори о квалитету и утицајности њених публикација. Она је и рецензирала велики број радова који су публиковани у међународним часописима и књигама (преко 100).
Добитница је награде под називом "Young scientist аwards оf B.EN.A." за 2001. годину. Ову награду је добила на самом почетку њене научне каријере за један од три најбоља рада младих научника која јој је уручена на конференцији у Једрену (Турска). На ову награду је посебно поносна пошто је добила на почетку своје научне каријере.
Др Сања Сакан је била ментор у изради докторске докторске дисертације једног кандидата, поред тога, учествовала је у изради завршних и дипломских радова (укупно 25) и доктората (два), који су одбрањени на Хемијском факултету Универзитета у Београду.
Др Сања Сакан је учествовала у реализацији четири пројекта које је финансирало Министарство просвете, науке и технолошког развоја Републике Србије, као и три међународна пројекта: једног међународног пројекта из програма ФП6 и два пројекта из "COST" програма. Учествовање на међународним пројектима, као и међународним конференцијама јој је омогућило да упозна велики број научника из различитих земаља света, са којим је била у прилици да размени различита научна знања и искуства. Захваљујући међународној сарадњи је путовала у разне земље, од којих посебно истиче Турску, Мађарску, Грчку, Словенију, Аустрију, Пољску, Чешку, Шпанију, Португалију, а једно од најдражих путовања је било путовање на Исланд 2019. године. Поред тога што је имала прилику да упозна изузетне научнике из целог света на овом острву, невероватна искуства која је стекла и природа коју је видела ће заувек остати у њеним успоменама.
Осим сарадње са институцијама у иностранству (Хрватска, Исланд и Мађарска), Др Сања Сакан је остварила активну сарадњу и са колегама из научних института и факултета Универзитета у Београду, као што су: Хемијски факултет, Институт за физику у Земуну, Институт за нуклеарне науке "Винча" и Институт за биолошка истраживања "Синиша Станковић".
На основу наведених чињеница можемо закључити да је академска каријера Др Сање Сакан испуњена неисцрпним истраживањем и трагањем за новим научним знањима, што је сврстава у ред значајних истраживача који се баве хемијом животне средине. Животни сапутник Др Ненад Сакан, дипломирани физичар, такође научник јој је подршка и подстрек од тренутака њеног дипломирања, док њихове ћерке, Исидора, данас студент прве године Архитектонског факултета у Београду, и Ленка, ученица петог разреда основне школе предствљају њихово заједничко највеће животно достигнуће.