page6
Страна 6
Број 2
Дан српског јединства
Поводом Дана српског јединства, слободе и националне заставе, у периоду од 12. до 16. септембра, у нашој школи организован је низ активности са поруком да само јединством можемо сачувати своју културу, традицију и веру. Дан када је 15. септембра 1918. године пробијен Солунски фронт, постао је симбол јунаштва и јединства нације. То је празник нашег идентитета. То је и опомена да се чувају вредности на којима почива хумано друштво, култура, традиција, вера и језик.
Како смо у претходној школској години обележили шездесет година Андрићеве Нобелове награде, тако смо се ове године укључили у обележавање јубилеја сто тридесет година од рођења нашег јединог нобеловца српске књижевности. Ученици су имали прилику да своју инспирацију подстакнуту ликом и делом Иве Андрића искажу ликовним и литерарним остварењима на тему „Слике Андрићевих речи у мени“. Такође, у оквиру секције, ученици су поставили пано посвећен нашем нобеловцу.
И ове школске године, традиционално је обележена Дечја недеља под слоганом „Шта деци треба да расту до неба“. Изложба дечјих радова, спортски дан, осликавање платоа испред школе, посета Библиотеци „17. септембар“, маскенбал, излет и приредба у част ђака првака, обогатили су прву седмицу октобра, али су и подстакли ученике да учествовањем у различитим активностима искажу своју креативност, маштовитост и спретност.
Слике Андрићевих речи у мени
Шта детету треба да расте до неба